5 आदिवासी महिलाओं ने खड़ी की 40 लाख की कंपनी, 300 लोगों को देती हैं नौकरी

जयपुर. राजस्थान केपाली की पांच आदिवासी महिलाओं ने हिम्मत से पांच गांवों की 300 महिलाओं की तकदीर बदल दी। अरावली की पहाड़ियां, जहां यातायात का साधन नहीं, वहां ये 40 लाख रुपए सालाना टर्नओवर की कंपनी चलाती हैं।

कैसे गांव की 5 आदिवासी महिलाओं ने शुरू किया बिजनेस...

- दो साल पहले तक भीमाणा की सुमी, सगी, नानरी, चंपा और करनी बाई तंगहाली में जी रही थी।

- यहां न तो कोई सरकारी योजना पहुंची और न रोजगार के साधन।

- ऐसे में इन्होंने सीताफल का व्यवसाय करने की ठानी।

- पैसा इकट्ठा करके घूमर महिला प्रोड्यूसर नाम की कंपनी खोली और इलाके की महिलाओं को सीताफल इकट्ठा करने के काम में लगा दिया।

- पहले साल में ही कंपनी में 18 लाख रुपए का टर्नओवर हुआ। आज इनके उत्पाद गुजरात, मध्य प्रदेश और महाराष्ट्र तक जाते हैं।

नानडी बाई- कोयलवाब की रहने वाली यह महिला भी कम्पनी की फाउंडर डायरेक्टर है। नए मेंबर बनाने और कम्पनी के कारोबार में विस्तार का जिम्मा यह संभालती है।

300 महिलाओं की कंपनी

घूमर महिला प्रोड्यूसर कंपनी के कारण आज इस इलाके की 300 से ज्यादा महिलाओं की रोजी-रोटी चलती है। ये सभी महिलाएं कंपनी की शेयर होल्डर हैं। दो माह में ही इन महिलाओं को औसतन 12-15 हजार रुपए की आमदनी होती है।

हर काम महिलाओं के जिम्मे

सीताफलों की खरीद के लिए कम्पनी ने भीमाणा, उपला भीमाणा, कोयलवाब और तणी में दस कलेक्शन सेंटर खोल रखे हैं। सीताफल लेकर आने वाली हर महिला को डायरी दी जाती है जिसमें कितनी मात्रा में सीताफल आया इसकी एंट्री होती है। तीसरे दिन भुगतान किया जाता है। सेंटरों से इसे हर रोज नाणा गांव में लगी प्रोसेसिंग यूनिट तक पहंचाया जाता है, जहां उससे आइसक्रीम, रबड़ी जैसे अन्य उत्पाद बनाए जाते हैं।

आगे की स्लाइड्स में जानें इन महिलाओं के बारे में....